Skýrsla um starfsemi Blábankans á Þingeyri á síðasta ári hefur verið birt . Það var annað heila starfsárið . Blábankinn er sjálfseignarstofnun . Við hann starfar eitt stöðugildi sem hefur verið deilt milli tveggja starfsmanna í 50% vinnu hvor . Starfsmenn frá upphafi hafa verið Arnar Sigurðsson og Arnhildur Lilý Karlsdóttir , en Haukur Sigurðsson og Vaida Bražiūnaitė leiddu verkefnið á fyrri hluta árs vegna fæðingarorlofs . Blábankinn býður upp á að hýsa og veita þjónustu fyrir bæði opinbera - sem einkaaðila . Mest fer fyrir gjaldkeraþjónustu Landsbankans , en þjónusta var veitt í um 800 skipti á árinu á hans vegum . Þá hefur Blábankinn gert þjónustusamning við Verkvest , verkalýðsfélag . Blábankinn veitir aðstoð við tölvunotkun , auk aðstöðu til að prenta og skanna . Var þessi þjónusta nýtt um 50 sinnum á árinu . Af annarri starfsemi Blábankans er helst að nefna vinnustofur og nýsköpunarverkefnið Startup Westfjords sem var haldið í annað sinn í september . Viðburðurinn var markaðssettur undir heitinu nýsköpunarhemill . Mikil aðsókn var , en 96 teymi sóttu um þátttöku víðsvegar að úr heiminum . Níu fyrirtækjum var boðin þátttaka í ár , bæði alþjóðlegum og innan Vestfjarða . Dvöldu þau í allt að þrjár vikur á Þingeyri og unnu að verkefnum sínum í Blábankanum undir handleiðslu sérfræðinga . Meðal verkefnanna var að finna verkefni fyrir Núp í Dýrafirði og annað var laut að hliðarverkefnum fiskeldis .